Diari Oficial de la Generalitat Valenciana


Sumari del DOGV 6739, del 22-03-2012 (2012/2898)

ORDE 7/2012, de 21 de març, de la Conselleria de Presidència, per la qual es convoquen subvencions per a l'exercici 2012, dirigides a finançar els gastos de funcionament de mancomunitats de municipis de la Comunitat Valenciana, i s'aproven les bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2898


Data del document
:   21-03-2012

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2012, de 21 de març, de la Conselleria de Presidència, per la qual es convoquen subvencions per a l'exercici 2012, dirigides a finançar els gastos de funcionament de mancomunitats de municipis de la Comunitat Valenciana, i s'aproven les bases reguladores. [2012/2898]
La Llei 8/2010, de 23 de juny, de Règim Local de la Comunitat Valenciana, configura com un dels seus aspectes clau el foment de les figures associatives i, en concret, de les mancomunitats com a màxima expressió del dret d'associació dels municipis. El seu establiment i regulació es considera essencial per a la prestació de servicis i la realització d'obres públiques de caràcter supramunicipal i per a la millora en la prestació d'aquells.
La política de la Generalitat s'inscriu en la línia de foment i cooperació amb les mancomunitats de municipis del nostre àmbit territorial, tenint en compte el paper que estes exercixen en erigir-se en instrument de gran utilitat per a garantir als ciutadans la major qualitat possible en la prestació dels servicis municipals, especialment en els supòsits de xicotets municipis o en aquells casos de servicis de major complexitat tècnica o cost econòmic superior. Així, es consideren prioritàries les polítiques públiques que tracten d'impulsar d'una forma real i efectiva els actuals sistemes de finançament, i tracten de cooperar i resoldre aquelles dificultats econòmiques que tenen estes a l'hora de sufragar els gastos corrents de funcionament.
Esta convocatòria, de conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir i modificar ajudes públiques, està exempta de notificació a la Comissió Europea perquè no es d'aplicació l'article 107 del Tractat de Funcionament de la Unió Europea, ja que estan destinades a ajuntaments i no afecten els intercanvis comercials entre els estats membres.
Per això, d'acord amb el que establix l'article 47.3 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i en l'article 28 de la Llei 5/1983, de 30 de desembre, del Consell,
ORDENE
Article 1. Convocatòria
Convocar per a l'exercici 2012 subvencions destinades a finançar gastos de funcionament de les mancomunitats de municipis de la Comunitat Valenciana. L'import global màxim del present programa és de 216.800,00 euros, finançat a càrrec de la línia de subvenció T1814000, «Foment i manteniment de l'associacionisme local», inclosa en el programa 125.10, Administració Local, del Pressupost de la Generalitat per a l'exercici 2012.
Article 2. Aprovació de les bases de la convocatòria
Aprovar les bases per les quals es regula la convocatòria de subvencions que s'efectua per mitjà de la present orde, així com el model de sol·licitud i documents complementaris que s'hi inclouen com a annex.
Contra esta orde, que posa fi a la via administrativa, els interessats podran interposar, potestativament, un recurs de reposició davant del mateix òrgan que l'ha dictat en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 21 de març de 2012
El conseller de Presidència,
JOSÉ CISCAR BOLUFER
Annex I
Bases de la convocatòria
Primera. Objecte
L'objecte d'estes bases és l'establiment i la regulació d'un programa de subvencions destinades a finançar els gastos de funcionament de les mancomunitats de municipis de la Comunitat Valenciana.
Segona. Beneficiaris
Podran sol·licitar les subvencions i ser beneficiaris d'estes les mancomunitats integrades per municipis de la Comunitat Valenciana.
Els beneficiaris de les subvencions hauran de disposar dels requisits establits en l'article 13 de la Llei 38/2003, de 17 de novembre, General de Subvencions.
Tercera. Actuacions subvencionables
Seran subvencionables, a través del programa de subvencions que estes bases regulen, els gastos de funcionament de les mancomunitats de municipis de la Comunitat Valenciana corresponents al període comprés entre l'1 de gener i 31 de maig de 2012, relatius al capítol I (gastos de personal), així com els gastos derivats de la realització de les actuacions següents:
a) Reparació, manteniment i conservació:
- D'infraestructures, edificis i locals, excloses aquelles actuacions subsumibles en el capítol de transferències de capital.
- De maquinària, instal·lacions tècniques i utillatge.
- D'elements de transport.
- De mobiliari, material i equips d'oficina.
- D'equips per a processos d'informació,
- D'un altre immobilitzat material.
b) Adquisició de material i subministraments consistent en:
- Material d'oficina.
- Subministraments d'aigua, gas, electricitat, combustible i altres subministraments.
Quarta. Formalització de sol·licituds i termini de presentació
1. El termini per a la presentació de sol·licituds serà d'un mes des de l'endemà de la publicació de la present orde en el DOCV. L'incompliment d'este termini determinarà la inadmissió de la sol·licitud.
2. Las sol·licituds de subvenció, tant la sol·licitud general de subvenció com l'específica d'esta ajuda, acompanyades de la documentació requerida, es dirigiran a la Direcció General d'Administració Local (Registre General de la Conselleria de Presidència, c/ Juristes, 10, 46981 València).
3. Las sol·licituds podran presentar-se per qualsevol dels mitjans establits en l'article 38.4 de la Llei 30/1992, de Règim Jurídic de les Administracions Públiques. Igualment també podran presentar-se per via telemàtica en el Portal de la Generalitat () accedint als apartats Administracions/Ajudes i subvencions/Administracions locals.
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la Conselleria. Tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) ().
4. Les dites sol·licituds es presentaran firmades pel president de la mancomunitat, amb el segell de la mancomunitat, en els models que apareixen com a sol·licitud general de subvencions (document 1) i sol·licitud de subvencions per a mancomunitats de municipis de la Comunitat Valenciana (document 2) de l'annex II de la present orde i s'adjuntarà la documentació següent:
a) Resum del pressupost de l'exercici corrent (classificació econòmica a nivell de capítol) si ha sigut aprovat, i en cas contrari, del pressupost prorrogat de l'exercici anterior (document 3 de l'annex II). En el supòsit de mancomunitats de municipis de la Comunitat Valenciana de recent creació, sense un primer pressupost aprovat, es podrà aportar, junt amb un escrit explicatiu de la situació especial en què es troba, un certificat del projecte de pressupost.
b) Documentació acreditativa de l'import del gasto, consistent en factura, factura proforma, nòmines o qualsevol altre document justificatiu del gasto a realitzar. Tota la documentació sol·licitada en este apartat que no siga original, haurà de ser compulsada.
5. Haurà de constar necessàriament en la sol·licitud de subvencions:
a) Breu descripció del gasto a subvencionar.
b) Import del gasto, l'IVA inclòs.
c) Que el gasto es realitza a càrrec del pressupost de l'exercici 2012.
d) Compromís de la mancomunitat d'aportar aquella part de l'import total del gasto que no cobrisca la subvenció concedida i no haja sigut finançada d'una altra manera.
e) Compromís de donar l'adequada publicitat del finançament de l'actuació a través d'esta subvenció.
f) Declaració de subvencions sol·licitades o rebudes per al finançament del gasto.
g) Declaració de no estar sotmés en les prohibicions previstes en l'article 13 de la Llei 38/2003, de 17 de novembre, General de Subvencions.
Quinta. Instrucció
1. L'òrgan competent per a l'ordenació i instrucció del procediment serà la Direcció General d'Administració Local.
2. Si la sol·licitud no disposa dels requisits i dels documents que s'assenyalen en la base quarta, es requerirà l'interessat perquè, en un termini de 10 dies, esmene la falta o adjunte els documents preceptius, amb indicació que, si així no ho fa, es considerarà que ha desistit de la seua petició amb resolució prèvia d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
3. Per a l'estudi i la valoració de les sol·licituds presentades per les mancomunitats de municipis de la Comunitat Valenciana es constituirà una comissió avaluadora integrada per la persona titular de la Direcció General d'Administració Local, que la presidirà, o persona que designe en substitució seua, la persona titular de la Subdirecció General d'Administració Local, la persona titular del Servici d'Organització Territorial i Coordinació, més dos vocals designats pel director general d'Administració Local. La comissió elaborarà una proposta que contindrà una relació dels sol·licitants per als quals es proposa la concessió de la subvenció i la seua quantia, així com els d'aquells per als quals es proposa la denegació.
Sexta. Criteris objectius d'atorgament de la concessió
La concessió de les subvencions a les mancomunitats de municipis de la Comunitat Valenciana s'efectuarà en règim de concurrència competitiva.
Per a la distribució de la dotació pressupostària destinada a sufragar gastos de funcionament, es tindran en consideració els criteris següents i es valoraran sobre un màxim de 10 punts.
a) Nombre de municipis de la Comunitat Valenciana que integren la mancomunitat amb població menor a 1.000 habitants: fins a 4 punts.
b) Població total mancomunada dels municipis de la Comunitat Valenciana que integren la mancomunitat: fins a 3 punts.
c) Ràtio de la divisió del pressupost de la mancomunitat entre el nombre de municipis que la componen: fins a 3 punts.
Sèptima. Resolució de les sol·licituds
1. El termini màxim per a resoldre i notificar la resolució procedent serà de sis mesos comptadors des de l'endemà de l'acabament del termini de presentació de sol·licituds, transcorregut el qual sense que s'haja notificat la resolució expressa podran entendre's desestimades les corresponents sol·licituds per silenci administratiu, d'acord amb el que establix l'article 44.1 de la Llei 30/1992, Règim Jurídic de les Administracions Públiques i del Procediment Administratiu Comú, i l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
La resolució expressa o la terminació presumpta posaran fi a la via administrativa. Davant d'esta podrà interposar-se un recurs contenciós administratiu o potestativament un recurs de reposició, de conformitat amb l'article 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. L'òrgan competent per a la resolució dels procediments serà el conseller de Presidència i vicepresident del Consell.
3. L'eficàcia de la concessió de l'ajuda quedarà supeditada al compliment dels termes i a les condicions de la concessió. Podrà modificar-se la resolució de la concessió si en el mateix termini fixat per a la justificació s'alteraren les condicions que van determinar la concessió, així com l'obtenció concurrent de subvencions atorgades per altres administracions o ens públics o privats, quan superen el cost total de l'actuació a realitzar.
4. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la seua publicitat se subjectarà al que establix l'article 18 de la Llei 38/2003, de 17 de novembre, General de Subvencions.
Octava. Quantia de les subvencions
La quantia de les subvencions podrà aconseguir fins al 100% del cost elegible. El cost elegible serà el cost subvencionable de l'actuació definit en l'article 31 de la Llei 38/2003, General de Subvencions, amb un límit màxim a percebre per beneficiari de 4.000,00 €. Tot això estarà subordinat al crèdit disponible, que en el cas de ser insuficient podrà prorratejar-se entre tots els beneficiaris de les subvencions, d'acord amb el que establix l'article 22 de la Llei 38/2003, de 17 de novembre, General de Subvencions, i l'article 47.11 del Text Refós de la Llei d'Hisenda Pública de la Generalitat Valenciana.
L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.
Novena. Procediment de pagament
Pagament total a la justificació del gasto subvencionat.
Deu. Justificació de la subvenció
1. En termini establit a l'efecte en la resolució de concessió, el beneficiari haurà de justificar la realització dels gastos corresponents al cost total de l'actuació en el període comprés entre l'1 de gener i el 31 de maig de 2012, tant els de periodicitat fixa (retribucions de personal, subministraments d'aigua, llum, telèfon etc.) com els puntuals portats a efecte en este període, tot això als efectes de poder lliurar-li les quantitats corresponents, i s'haurà de dur a terme en els termes següents i d'acord amb el que establix la resolució de concessió.
2. Es presentarà:
- Certificat dels gastos subvencionats, segons el model expressat en l'annex II d'esta orde.
- Còpia compulsada de les factures reglamentàries, nòmines, segons la normativa vigent, així com qualsevol altra documentació justificativa suficient, si és el cas.
3. L'ajuda concedida es reduirà proporcionalment en cas que la justificació dels gastos realitzats no abaste la quantia atorgada, així com en el cas que l'import justificat no abaste el cost total de l'actuació subvencionada.
4. La no-presentació de la justificació del gasto en el termini fixat donarà lloc a la pèrdua de la subvenció i consegüent revocació. En la tramitació del procediment es garantirà en tot cas l'audiència de l'interessat.
5. Haurà de presentar-se el model de domiciliació bancària que figura com a model adjunt en l'annex II, sempre que el compte bancari no estiga donat d'alta en la Generalitat, o haja de modificar les seues dades.
6. La justificació de la subvenció haurà de complir els requisits establits en l'article 30 de la Llei 38/2003, de 17 de novembre, General de Subvencions.
Onze. Obligacions dels beneficiaris
Els beneficiaris d'estes subvencions estaran subjectes a les obligacions derivades del contingut de les presents bases, de la resolució de concessions de la subvenció i, en general, de la normativa vigent que se li aplique. En tot cas, són obligacions de les mancomunitats de municipis de la Comunitat Valenciana beneficiades les establides en l'article 14 de la Llei 38/2003, de 17 de novembre, General de Subvencions.
Dotze. Revisió d'expedients
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.
2. En estos casos es procedirà a la incoació de l'oportú expedient que amb audiència prèvia de la mancomunitat interessada, serà resolt pel conseller de Presidència i vicepresident del Consell.
3. El falsejament o l'ocultació de dades i documents que afecten substancialment la concessió i el lliurament de fons públics, donarà lloc a responsabilitat en l'orde jurisdiccional competent.
Tretze. Règim jurídic aplicable
En tot el no previst en esta orde les mancomunitats de municipis de la Comunitat Valenciana beneficiàries se sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat per a l'exercici 2012, la Llei 38/2003, de 17 de novembre, General de Subvencions, i la resta de normativa aplicable.
Catorze. Acceptació de les bases
La participació en esta convocatòria implica l'acceptació de les bases que la regulen.
ANNEX II / Anexo II